Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 722/12/7706	Poprad, 4.1.2013
EEČ : 2-57-2-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
ako otec XXXXX, nar. XXXXX, študenta XXXXX, XXXXX - XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu XXXXX č. XXXXX zo dňa XXXXX, právoplatným dňa XXXXX, bol zaviazaný prispievať na jeho výživu sumou 2.000,- Sk (66,39 €) mesačne vždy do 20. dňa toho - ktorého mesiaca k rukám matky dieťaťa XXXXX vopred, počnúc dňom právoplatnosti výroku o rozvode manželstva do budúcna, túto svoju vyživovaciu povinnosť v Poprade, okres XXXXX, ani inde úmyselne neplnil od 01.06.2012 do 12.11.2012, pričom nebol evidovaný ako uchádzač o zamestnanie a nepoberal dávky a príspevky v hmotnej núdzi, čím mu za uvedené obdobie vznikol dlh na výživnom pre matku dieťaťa XXXXX, nar. XXXXX, bytom XXXXX, XXXXX, vo výške 398,33 €, pretože dňa 12.11.2012 prostredníctvom svojej matky uhradil dlh na výživnom vo výške 332,- € a dňa 19.11.2012 sumu 66,39 €, čím uhradil dlh na výživnom v plnej výške a trestný čin nemal trvalo nepriaznivé následky, 
lebo zanikla trestnosť činu.
Odôvodnenie:
     Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa XXXXX bolo začaté trestné stíhanie a vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec mladistvého XXXXX, nar. XXXXX, hoci mu vyživovacia povinnosť vyplýva priamo zo Zákona o rodine ako aj z rozsudku Okresného súdu v Poprade pod č. k.: XXXXX zo dňa XXXXX, ktorý nadobudol právoplatnosť dňa XXXXX, ktorým bol v čase vydania tohto rozsudku mladistvý XXXXX, nar. XXXXX, zverený do osobnej starostlivosti matky XXXXX, nar. XXXXX, trvale bytom XXXXX, XXXXX ul. č. XXXXX, s právom maloletého XXXXX zastupovať a spravovať jeho majetok a zároveň otca zaviazal prispievať na jeho výživu v čase vydania tohto rozsudku maloletého XXXXX, nar. XXXXX, sumou 2000,- Sk, t.j. 66,39 € mesačne vždy do 20. dňa toho - ktorého mesiaca k rukám matky XXXXX, nar. XXXXX, trvale bytom XXXXX, XXXXX, počnúc dňom právoplatnosti výroku o rozvode manželstva, t. j. 14.05.2008 do budúcna, si túto vyživovaciu povinnosť vôbec úmyselne neplnil v Poprade ani inde za obdobie od 01.06.2012 doposiaľ, čím mu za uvedené obdobie vznikol dlh na výživnom pre XXXXX, nar. XXXXX, trvale bytom XXXXX, XXXXX, vo výške 265,56 €, pričom povinný vo vyššie uvedenom období nebol evidovaný ako uchádzač o zamestnanie na príslušnom Úrade práce, sociálnych vecí a rodiny XXXXX a nepoberal nemocenské dávky a nepoberal dávku v nezamestnanosti zo Sociálnej poisťovne, pobočka XXXXX a v hodnotenom období nebol a nie je vedený v živnostenskom registri. Matka dieťaťa vo svojej výpovedi uviedla, že jej syn núdzou netrpí a v ďalšej výpovedi potvrdila, že jej bol dlh na výživnom uhradený v plnej výške.
     Vykonaným skráteným vyšetrovaním bolo zistené, že obvinený XXXXX neplnil svoju vyživovaciu povinnosť od 01.06.2012. V sledovanom období nebol poberateľom nemocenských dávok, dávok v nezamestnanosti a dávok a príspevkov v hmotnej núdzi, nebol evidovaný ako uchádzač o zamestnanie, matka dieťaťa nepoberala náhradné výživné. Obvinený nie je evidovaný v živnostenskom registri, je evidovaný ako vlastník nehnuteľnosti.
     Matka obvineného XXXXX uhradila matke dieťaťa dlh na výživnom dňa 12.11.2012 v sume 332,- € a dňa 19.11.2012 sumu 66,39 €, čím za svojho syna uhradila dlh na výživnom za obdobie od 01.06.2012 do 30.11.2012 v plnej výške.
     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
     Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
     Z uvedeného dôvodu bolo potrebné rozhodnúť tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka